CELEX: 62008CN0311
Language: mt
Date: 2008-07-14 00:00:00
Title: Kawża C-311/08: Talba għal deċiżjoni preliminari mressqa mill-Qorti tal-Prim'Istanza ta' Mons (Il-Belġju) fl- 14 ta' Lulju 2008 — Société de Gestion Industrielle (SGI) vs L-Istat tal-Belġju

11.10.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 260/5
            
         Talba għal deċiżjoni preliminari mressqa mill-Qorti tal-Prim'Istanza ta' Mons (Il-Belġju) fl-14 ta' Lulju 2008 — Société de Gestion Industrielle (SGI) vs L-Istat tal-Belġju
   (Kawża C-311/08)
   (2008/C 260/07)
   Lingwa tal-kawża: Il-Franċiż
   Qorti tar-rinviju
   Tribunal de première instance de Mons
   Partijiet fil-kawża prinċipali
   
      Rikorrenti: Société de Gestion Industrielle (SGI)
   
      Konvenuta: L-Istat tal-Belġju
   Domandi preliminari
   
               1)
            
            
               L-Artikolu 43 tat-Trattat KE, flimkien ma' l-Artikoli 48 KE u, jekk ikun il-każ, ma' l-Artikolu 12 ta' l-istess Trattat, jipprekludi leġiżlazzjoni ta' Stat Membru li, bħal dik in kwistjoni, twassal għal taxxa fuq vantaġġ eċċezzjonali jew mingħajr korrispettiv ta' kumpannija residenti fil-Belġju li tat lil kumpannija stabbilita fi Stat Membru ieħor, li magħha l-kumpannija Belġjana hija marbuta, direttament jew indirettament, b'relazzjoni ta' interdipendenza, filwaqt li, f'kundizzjonijiet identiċi, ma tistax tiġi imposta taxxa meta dan il-vantaġġ jingħata lil kumpannija oħra stabbilita fil-Belġju, li magħha l-kumpannija Belġjana hija marbuta, direttament jew indirettament, b'relazzjoni ta' interdipendenza?
            
         
               2)
            
            
               L-Artikolu 56 tat-Trattat KE, flimkien ma' l-Artikolu 48 u, jekk ikun il-każ, ma' l-Artikolu 12 KE, jipprekludi leġiżlazzjoni ta' Stat Membru li, bħal dik in kwistjoni, twassal għal taxxa fuq vantaġġ eċċezzjonali jew mingħajr korrispettiv ta' kumpannija residenti fil-Belġju li tat lil kumpannija stabbilita fi Stat Membru ieħor, li magħha l-kumpannija Belġjana hija marbuta, direttament jew indirettament, b'relazzjoni ta' interdipendenza, filwaqt li, f'kundizzjonijiet identiċi, ma tistax tiġi imposta taxxa meta dan il-vantaġġ jingħata lil kumpannija oħra stabbilita fil-Belġju, li magħha l-kumpannija Belġjana hija marbuta, direttament jew indirettament, b'relazzjoni ta' interdipendenza?